PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT

asupra proiectului de Lege privind modificarea Legii nr.19/2003 privind organizarea şi funcţionarea Agenţiei Naţionale de Presă ROMPRES

Proiectul de Lege privind modificarea Legii nr.19/2003 privind organizarea şi funcţionarea Agenţiei Naţionale de Presă ROMPRES a fost transmis Comisiei cu adresa nr. PL.-X 236 din 22 aprilie 2008.

Comisia pentru cultură, arte, mijloace de informare în masă a fost sesizată în fond cu acest proiect de lege, spre avizare fiind transmis Comisiei pentru buget finanţe şi bănci şi Comisiei juridice, de disciplină şi imunităţi. Până la redactarea prezentului raport nu a fost primit nici un aviz. În redactarea raportului, Comisia a ţinut cont de avizul favorabil al Consiliului Legislativ nr.1681 din 07.12.2007, precum şi de Punctul de vedere al Guvernului, emis cu adresa nr.74/11.01.2008, care nu susţine această iniţiativă.
Prin obiectul de reglementare şi conţinutul său, proiectul de lege  face parte din categoria legilor ordinare. 

Proiectul de lege are ca obiect de reglementare revenirea Agenţiei Naţionale de Presă ROMPRES la vechea denumire de „AGERPRES”, pe care a avut-o încă de la înfiinţarea sa în 1949, fiind cunoscută astfel în  întreaga lume. În cadrul unei şedinţe comune de analiză a activităţii acestei instituiţii, Comisiile pentru cultură au hotărât în unanimitate să fie promovată această iniţiativă legislativă de modificare a denumirii agenţiei naţionale de presă, ţinând cont că nici o altă ţară din blocul fost comunist nu şi-a schimbat denumirea agenţiei de ştiri, după ieşirea din acest sistem.
Senatul, în calitate de primă Cameră sesizată, a adoptat acest proiectul de lege în şedinţa din 15 aprilie 2008.
Proiectul de lege a fost dezbătut în şedinţa Comisiei din data de 18 iunie 2008. 

La lucrările Comisiei au fost prezenţi 20 deputaţi, din totalul de 23 de membri ai Comisiei. 

Raportul Comisiei a fost adoptat cu unanimitatea voturilor celor prezenţi în sală în momentul votului. Potrivit prevederilor art. 75 din Constituţia României, republicată, şi art. 92 din Regulamentul Camerei Deputaţilor, republicat, Camera Deputaţilor este Cameră decizională. 


În urma dezbaterii, Comisia pentru cultură, arte, mijloace de informare în masă propune adoptarea proiectului de Lege privind modificarea Legii nr.19/2003 privind organizarea şi funcţionarea Agenţiei Naţionale de Presă ROMPRES, cu următoarele amendamente.
         PREŞEDINTE,


       
    SECRETAR,


    

      Cătălin MICULA

                     Dumitru AVRAM
                                      Şef Birou,                                                               Consilier,

                                   Cristina DAN                                                          Dan KALBER
I. Amendamente admise

În urma dezbaterii, Comisia propune adoptarea proiectului de Lege privind modificarea Legii nr.19/2003 privind organizarea şi funcţionarea Agenţiei Naţionale de Presă ROMPRES, cu următoarele amendamente:
	Nr. crt.
	Text Senat
	Text propus de Comisie

(autorul amendamentului)
	Motivarea

Amendamentelor

propuse

	0
	1
	2
	3

	1
	Titlul Legii 

LEGE privind modificarea Legii nr.19/2003 privind organizarea şi  funcţionarea  Agenţiei Naţionale de Presă ROMPRES

	Titlul Legii va avea următorul cuprins:
“LEGE pentru modificarea Legii nr.19/2003 privind organizarea şi  funcţionarea  Agenţiei Naţionale de Presă ROMPRES”
(Amendament propus de Comisie)
	Pentru evitarea repetiţie şi o mai corectă redactare.

	2
	ARTICOL UNIC.- Legea nr.19/2003 privind organizarea şi funcţionarea Agenţiei Naţionale de Presă ROMPRES, publicată în Monitorul Oficial al României, Partea I, nr.34 din 22 ianuarie 2003, se modifică după cum urmează:


	Nemodificat.
	

	3
	1. Titlul legii  se modifică şi va avea următorul cuprins:

„Lege privind organizarea şi funcţionarea Agenţiei Naţionale de Presă  AGERPRES”

	Nemodificat
	

	4
	2. În tot cuprinsul legii, denumirea instituţiei, Agenţia Naţională de Presă ROMPRES devine Agenţia Naţională de Presă  AGERPRES.
	La articolul unic,  punctul 2 va avea următorul cuprins:

„2. În tot cuprinsul legii, precum şi  în toate actele normative în vigoare, denumirea „Agenţia Naţională de Presă ROMPRES” se înlocuieşte cu denumirea „Agenţia Naţională de Presă AGERPRES”.

(Amendament propus de Comisie)
	Pentru a avea în vedere implicaţiile  schimbării denumirii şi asupra celorlalte acte normative.


Comisia a propus adoptarea proiectului de Lege cu unanimitatea voturilor celor prezenţi  în sală în momentul votului.


Preşedinte,                                                                                                                    Secretar,

Cătălin MICULA                                                                                                         Dumitru AVRAM
                                        Şef Birou,                                                                                                                                                          Consilier,
                                        Cristina DAN                                                                                                                                                     Dan KALBER
2
2

